Frambjóðendur byrjaðir í fyrirtækjaheimsóknum Nú eru rúmar fjórar vikur til sveitarstjórnakosninga . Svo virðist sem framboðin séu heldur seinni á ferðinni með undirbúning , ef miðað er við síðustu kosningar . Ljósmyndari Skessuhorns rakst á vaskan hóp félaga úr VG í Borgarbyggð þar sem þeir voru á ferð á Varmalandi sl. mánudag . Þarna voru þrír af frambjóðenum listans í Borgarbyggð auk þingmannanna Jóns Bjarnasonar sjávarútvegs - og landbúnaðarráðherra og Ásmundar Einars Daðasonar . Á myndinni eru Ragnar Frank Kristjánsson , Halldóra Lóa Þorvaldsdóttir , Jón Bjarnason , Ingibjörg Daníelsdóttir og Ásmundur Einar Daðason . Aðspurð sögðust þau hafa gert víðreisn þennan dag og heimsótt fyrirtæki í Borgarnesi , Hvanneyri og í dreifbýlinu til að kynna stefnumálin . Við umbrot á Skessuhorni vikunnar , sem kom út í gær , voru þau leiðu mistök gerð að röng frétt birtist með meðfylgjandi mynd . Frétt afar ólík eðlis birtist með myndinni . Hlutaðeigandi eru beðnir velvirðingar á því .